Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 302/12/7712	Svidník, 19.10.2012
EEČ : 2-60-64-2012

U Z N E S E N I E

Trestná vec:	obvinená XXXXX 
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako konateľka spoločnosti s ručením obmedzeným STUDIO-K so sídlom vo Svidníku, Dr. Goldbergera 248/10 v období od apríla 2010 do novembra 2010 z miezd zamestnancov spoločnosti zrazila, no na účet pobočky Sociálnej poisťovne vo Svidníku neodviedla splatné poistné na poistenie nemocenské, dôchodkové a v nezamestnanosti za zamestnancov v celkovej sume 431,90 eur hoci táto spoločnosť mala dostatok finančných prostriedkov na úhradu tohto poistného 
lebo zanikla trestnosť činu
Odôvodnenie:
	Uznesením vyšetrovateľa PZ Odboru kriminálnej polície OR PZ vo Svidníku ČVS: ORP-132/OEK-SK-2012 z 15.6.2012 bolo začaté trestné stíhanie vo veci prečinu neodvedenia dane a poistného podľa § 277 ods. 1 Tr. zák. a uznesením vyšetrovateľa PZ ČVS: ORP-132/OEK-SK-2012 zo 14.8.2012 bolo pre tento prečin vznesené obvinenie XXXXX, ktorá ho mala spáchať tak, ako to je uvedené vo výroku uznesenia. 
	Po vykonanom skrátenom vyšetrovaní mi vyšetrovateľ PZ 12.10.2012 predložil vyšetrovací spis s návrhom, aby trestné stíhanie obvinenej XXXXX bolo zastavené, lebo zanikla trestnosť činu. 
	Po preskúmaní vyšetrovacieho spisu som sa s návrhom vyšetrovateľa PZ stotožnil. 
	Z vyšetrovacieho spisu je totiž zrejmé, že obvinená 11.10.2012 do pokladne pobočky Sociálnej poisťovne vo Svidníku v hotovosti zaplatila 520,02 eur, čo potvrdil vo svojej výpovedi aj riaditeľ pobočky XXXXX. 
	Vzhľadom na to, že ide o prečin neodvedenia dane a poistného podľa § 277 ods. 1 Tr. zák. a že splatné poistné bolo dodatočne zaplatené deň pred dňom, keď sa obvinená po skončení skráteného vyšetrovania mohla oboznámiť s jeho výsledkami, zanikla trestnosť činu podľa § 86 písm. e/ Tr. zák. a preto bolo potrebné rozhodnúť tak, ako to je uvedené vo výroku tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor